รัฐบาลไทย-ข่าวทำเนียบรัฐบาล-กระทรวงดิจิทัลเพื่อเศรษฐกิจและสังคม จัดพิธีมอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗
วันอังคารที่ 20 กุมภาพันธ์ 2567
กระทรวงดิจิทัลเพื่อเศรษฐกิจและสังคม จัดพิธีมอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗
กระทรวงดิจิทัลเพื่อเศรษฐกิจและสังคม จัดพิธีมอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗
กระทรวงดิจิทัลเพื่อเศรษฐกิจและสังคม จัดพิธีมอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗
วันที่ ๒๐ กุมภาพันธ์ ๒๕๖๗ เวลา ๐๘:๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม เป็นประธานพิธีมอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ ให้แก่หน่วยงานในสังกัดกระทรวงดิจิทัลเพื่อเศรษฐกิจและสังคม และหน่วยงานเครือข่าย โดยมี
1. นางสาวกรรวี สิทธิชีวภาค อธิบดีกรมอุตุนิยมวิทยา
2. นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ
3. ดร.ปิยนุช วุฒิสอน ผู้อํานวยการสํานักงานสถิติแห่งชาติ
4. พันเอก สรรพชัยย์ หุวะนันทน์ กรรมการผู้จัดการใหญ่ บริษัท โทรคมนาคมแห่งชาติ จํากัด (มหาชน) หรือ NT
5. นายพิษณุ วานิชผล ประธานเจ้าหน้าที่บริหาร (สายงานพัฒนาประสิทธิภาพองค์กร) บริษัท ไปรษณีย์ไทย จํากัด
6. ดร.กษิติธร ภูภราดัย รองผู้อํานวยการสํานักงานส่งเสริมเศรษฐกิจดิจิทัล
7. ดร.ชัยชนะ มิตรพันธ์ ผู้อํานวยการสํานักงานพัฒนาธุรกรรมทางอิเล็กทรอนิกส์
8. ดร.ศิวรักษ์ ศิวโมกษธรรม เลขาธิการคณะกรรมการคุ้มครองข้อมูลส่วนบุคคล
9. นพ.ธนกฤต จินตวร รองผู้อํานวยการสถาบันข้อมูลขนาดใหญ่
10. พ.ต.อ.วัชรพันธ์ ศิริพากย์ รองผู้บังคับการปราบปรามการกระทําความผิดเกี่ยวกับอาชญากรรมทางเทคโนโลยี
11. พลตรี ธีรวุฒิ วิทยากรณ์ รองเลขาธิการคณะกรรมการการรักษาความมั่นคงปลอดภัยไซเบอร์แห่งชาติ
12.  นางสาวอุไร นันทวโนทยาน หัวหน้าสํานักงานรัฐมนตรี
และเจ้าหน้าที่ที่เกี่ยวข้องเข้าร่วมพิธี ณ ห้องรับรอง ชั้น ๗ กระทรวงดิจิทัลเพื่อเศรษฐกิจและสังคม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม กล่าวว่า เนื่องในปี ๒๕๖๗ เป็นปีมหามงคลที่พระบาทสมเด็จ พระเจ้าอยู่หัว เฉลิมพระชนมพรรษา ๖ รอบ รัฐบาลจึงได้กําหนดจัดงานเฉลิมพระเกียรติฯ โดยกําหนดชื่อ พระราชพิธีว่า “พระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗” ภาษาอังกฤษว่า “The Celebration on the Auspicious of His Majesty the King’s ๖th Cycle Birthday Anniversary ๒๘th July ๒๐๒๔” และชื่อการจัดงานว่า “การจัดงานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗” โดยกําหนดขอบเขตการจัดงานตลอดทั้งปี ๒๕๖๗ และเพื่อแสดงความจงรักภักดีต่อสถาบันพระมหากษัตริย์และน้อมรําลึกในพระมหากรุณาธิคุณ ของพระบาทสมเด็จพระเจ้าอยู่หัว ขอเชิญชวนหน่วยงานในสังกัดกระทรวงฯ จัดตั้งโต๊ะหมู่ประดิษฐานพระบรมฉายาลักษณ์พร้อมเครื่องราชสักการะ ตกแต่งสถานที่ประดับพระบรมฉายาลักษณ์ ประดับธงชาติไทยคู่กับธงตราสัญลักษณ์ฯ พร้อมประดับผ้าระบายสีเหลืองร่วมกับผ้าระบายสีขาว ตามอาคารสถานที่ของหน่วยงาน และจัดการลงนามถวายพระพรภายในหน่วยงานหรือทางเว็บไซต์อย่างต่อเนื่องและพร้อมเพียงกัน รวมทั้งขอความร่วมมือหน่วยงานให้การสนับสนุนและประชาสัมพันธ์การจัดกิจกรรมเฉลิมพระเกียรติฯ ให้ประชาชนได้รับทราบเพื่อร่วมเป็นส่วนหนึ่งในการจัดกิจกรรมเฉลิมพระเกียรติฯ ในวาระมหามงคลนี้ด้วย